
Efter sidste årsmøde konstituerede bestyrelsen sig med følgende medlemmer: 

Thyge Enevoldsen, 

Jacob Nielsen, 

Mette Christensen, 

Hanne F. Hauer

Niels Hartung Nielsen (På valg) (villig til genvalg)

Preben Harton Blankensteiner (På valg) (villig til genvalg)

Henrik Kellermann (Suppleant)

Anne E. Bæklund (suppleant)

Vi har også nogle AD-hoc medlemmer der aktivt deltager I afdelingens arbejde:

Line Andersen

Viggo Wolthers

Birgitte Bang Ingrisch

Berit A. Garboe

Tine Gjerløv

I løbet af året har vi fået yderligere nogle aktive ind i bestyrelsen som Ad Hoc medlemmer

Jytte Østergaard 

Sven Nissen

På årsmødet fik vi valgt de 6 bestyrelsesmedlemmer, 2 suppleanter som en DN lokal afdeling minimum skal 
have efter vedtægterne. Desuden har vi mange meget aktive Ad hoc medlemmer i bestyrelsen. Det er en meget glædelig udvikling, da vi i mange år har haft svært ved at få ny aktive ind i bestyrelsen. Det betyder at vi i dag har flere ressourcer til at kæmpe for det grønne i kommunen.
Siden sidste årsmøde 22. 10. 2015, har der været afholdt 8 afdelingsmøder. I første halvår i ”Den Gule Villa”. Desværre har kommunen nu afhændet dette gode mødested. I den forbindelse har vi måtte finde et nyt sted at holde vore møder. Det sker nu i en boligforenings mødelokaler, som vi har fået lov at låne. Her drøfter vi hvad der er sket siden sidst, planlægger og aftaler hvad der skal arbejdes med.

Vi er repræsenteret af Mette i Kommunens Grønne Råd, hvor vi prøver at tale naturens og miljøets sag. Hanne og Preben har repræsenteret Frederiksberg på DN’s 2 Repræsentantskabsmøder og Preben har repræsenteret os i Samråd København.
Desuden har vi inden for de sidste år haft et godt samarbejde med Foreningen for Bygnings- og Landskabskultur, Frederiksberg Afdeling.
Herunder en oversigt over de vigtigste sager vi har arbejdet med:
Krøyers Familiehave ny køkkenbygning.
Frederiksberg Strategien 2015.
Lokalplan for Rahbeks Alle, Villaerne nr. 17 og 19. og Carlsberg Byen.

Ændring af Frederiksberg Haves indgangsparti.

Ny kiosk og toiletbygning, Frederiksberg Have.

Zoo Søndermarken formidlingsbygning.
Potentiel flytning af Klatreskoven til Søndermarken.
Grøndalen: (Midlertidig dispensation til at bruge en del af det fredede område til byggeplads og Frederiksberg Kommunes planer for området ved den kommende svømmehal) 
100 årige gamle træ ved Åboulevarden/Ørstedsvej

Netværket ”Grønt Frederiksberg”

Grundvandsforurening i forbindelse med Metro byggeriet

Kultur Stien ved Lorry

Fredning af Frederiksberg Alle efter forslag fra Landsforeningen for Bygnings- og Landskabskultur.
Udviklingsplan for Frederiksberg Alle 41 (Den ny Metrostations forplads)

Frederiksberg Alles Træers tilstand

Hvis man er interesseret i at følge med i hvilke aktuelle sager vi arbejder med er det en god ide at kikke på DN Frederiksbergs hjemmeside http://www.dn.dk/Default.aspx?ID=964 under ”Om DN Frederiksberg” findes området ”Aktuelle sager” Her her kan man følge med i, hvad vi har af sager som vi involverer os i.
Medlemsaktiviteter:

I år har vi ikke haft så mange medlemsarrangementer af forskellige årsager.
Nedenfor en liste over afholdte arrangementer. 
Naturdag Søndermarken 25. oktober 2015

Naturdag Søndermarken 22. maj 2016

Flagermussafari i Frederiksberg Have 1. september 2016

Kommende Arrangementer:
Naturdag Søndermarken 30.10. Norske Hus Kl. 11.00 til 15.00

(DN Frederiksberg deltager med en stand)
Til sidst vil jeg sige tak til bestyrelsen for det gode samarbejde og store arbejde der er udført i denne valgperiode. Der har været mange tunge sager, som har taget meget af vor tid, Frederiksberg Strategien 2015, SLKE’s projekt om ændring af Frederiksberg Haves Indgangsparti og dispensations ansøgningerne fra kommunen angående Grøndalsfredningen, som vi har haft til høring fra Fredningsnævnet m.m.. Et stort ønske for næste år, er at vi får en ny turarrangør, så DN Frederiksberg igen kan arrangere mange ture og arrangementer for medlemmerne, som kan videreføre Viggo’s gennem mange år store arbejde på dette felt. Det er lykkedes at få sendt flere nyhedsbreve ud om afdelingens aktiviteter, til de medlemmer som har opgivet en mailadresse til DN. Det har vi ikke haft ressourcer til hidtil, men Henrik og vort medlemsaktiveringsudvalg har påtaget sig dette job og derfor er det lykkedes i år.
Danmarks Naturfredningsforening har rigtig mange medlemmer, 2637 på Frederiksberg.

Vi har siden sidste år fået 227 nye medlemmer hvilket vi er glade for. Derfor håber vi på, at der er rigtig mange som vil være aktive i DN Frederiksbergs Afdeling. Vi har brug nye i bestyrelsen så vi også i fremtiden, lokalt har nogen, der fortsat kan kæmpe for at beskytte Frederiksbergs Natur og Miljø.
På afdelingsbestyrelsen vegne

Niels Hartung Nielsen

